Konstantin Muhhin
Konstantin Nikiforovitš Muhhin (vene keeles Константин Никифорович Мухин; 1918 Moskva – 2016 Moskva) oli vene füüsik ja teaduskirjanik, Venemaa Föderatsiooni teeneline teadustegelane. Ta lõpetas 1941. aastal Lomonossovi-nimelise Moskva Riikliku Ülikooli füüsikateaduskonna ja sai hiljem füüsika-matemaatikadoktori kraadi. Muhhin oli 35 aastat Moskva Füüsika-Tehnika Instituudi professor ja õpetas eksperimentaalse tuumafüüsika kursust. Ühtlasi töötas Kurtšatovi-nimelises Aatomienergeetika Instituudis laborijuhatajana. Muhhini peamised uurimisalad olid tuumafüüsika ja osakestefüüsika.